Оле Ејнар Бјорндален

thumb|десно|200п|Оле Ејнар Бјорндален
**Оле Ејнар Бјорндален** (роден на 27 јануари 1974) е поранешен норвешки професионален биатлонец и тренер, и е наречен „**Крал на биатлонот**“. Со освоените 13 медали на Зимските олимписки игри, се наоѓа на второто место на списокот на повеќекратни освојувачи на медали зад Марит Бјорген која има освоено 15 медали. Тој исто така е најуспешниот биатлонец на сите времиња на Светското првенство во биатлон, со освоени 45 медали. Со 95  победи во Светскиот куп, Бјорндален е се наоѓа на првото место на вечната листа на победници во Светскиот куп во Биатлон. Шест пати ја освоил титулата во генерален пласман на Светски куп: во 1997–98, во 2002–03, во 2004–05, во 2005–06, во 2007–08 и во 2008–09.

Во 1992 година, го освоил својот прв медал во кариерата на светските првенства за јуниори. Една година подоцна, во 1993 година, откако освоил три титули на јуниорските светски првенства, Бјорндален дебитирал во Светскиот куп во биатлон. Во 1994 година на спринтерска трка одржана во Бад Гаштајн, Австрија прв пат застанал на подиумот од Светскиот куп. Дебито на Зимските олимписки игри Бјорндален го имал во Лилехамер во 1994 година, одржани во неговата родна земја Норвешка. На 20 февруари 2014 година, Бјорндален бил избран во спортската комисија на Меѓународниот олимписки комитет со осумгодишен мандат. Тој поднел оставка на функцијата во 2016 година, бидејќи одлучил да ја продолжи својата кариера.

## Кариера
На 16-годишна возраст Бјорндален се запишал на спортската академија во Геило, каде што на почетокот тренирал скијачко трчање и за биатлон, а по една година одлучил да се насочи на биатлонот.

Во 1993 година, на свои 19 години, Бјорндален се нашол во центарот на вниманието откако освоил 3 од вкупно 4-те можни златни медали на Светското првенство во биатлон за јуниори, што меѓу другото довело до тоа да биде избран да ја претставува Норвешка на Олимпијадата во 1994 година, за сметка на искусниот биатлонец Еирик Квалфос. На тие Игри најдобар пласман на Бјорндален било 28-то место во спринтот.

Бјорндален го освоил Светското првенство шест пати (1997–98, 2002–03, 2004–05, 2005–06, 2007–08 и 2008–09), шест пати завршил втор (1996–97, 1998–99, 1999– 2000, 2000–01, 2003–04 и 2006–07), и еднаш трет (2001–02). Во својата прва сезона (1992–1993) завршил на 62-то место, следната сезона 30-то а сезоната потоа, четврто. Во сезоната 1995-96, го освоил деветтото место, но завршил на второ место во 1996-97. Во 1998, на 24-годишна возраст, тој освоил сите три големи првенства во биатлон таа сезона - златен медал на Светското првенство, златен Олимписки медал и титулата Светскиот куп во генерален пласман. Следните три сезони, завршувал на второ место во генерален пласман во Светскиот куп, а во 2001-02 бил трет.

Во Светскиот куп застанал рекордни 179 пати на подиумот (95 1-ви места, 53 2-ри места и 31 трето место) во поединечните дисциплини. Бјорндален има и 1 победа на Светскиот куп во екипна дисциплина. Во штафета Бјорндален има освоено 37 трки, има 21 второ место и 14 трети места - вкупно 72 пласмани на подиумот од Светскиот куп, во штафетна дисциплина. Вкупно Оле Еинар Бјорндален има 257 пласмани на подиумот од Светскиот куп. По својата 87-ма победа на трката од Светскиот куп во февруари 2009 година, тој го надминал Ингемар Стенмарк како скијач со најмногу победи во Светскиот куп во историјата.

Бјорндален го освоил Светскиот куп во Спринт девет пати во сезоните: 1994–1995, 1996–1997, 1997–1998, 1999–2000, 2000–01, 2002–03, 2004–05, 2004–08–2007. Оле Ејнар го освоил Светскиот куп во „Пурсуит“ пет пати од 1999-00, 2002–03, 2005–06, 2007–08 и 2008–09. Бјорндален бил победник во Светскиот куп за масовен старт пет пати во: 2002–03, 2004–05, 2005–06, 2006–07 и 2007–08. Тој, исто така, еднаш го освоил и Светскиот куп на долги патеки во поединечна конкуренција во 2004-05 година. Победувал вкупно 20 пати, 13 пати завршил на второто место и пет пати бил трет. Севкупно, 38 пати се качил на подиумот.

Тој е единствениот биатлонец кој победил на сите биатлонски трки на едни Зимски олимписки игри (игрите во Солт Лејк Сити 2002 година). Тука спаѓаат: спринт, пурсуит, поединечните и рилеј трките (последната заедно со уште тројца други натпреварувачи). Тој бил најуспешниот олимпиец на овие игри. Со ова станал само третиот Зимски олимпиец кој освоил четири злата на едни Олимписки игри, а исто така бил и првиот биатлонец кој освоил повеќе од две златни медали на едни Олимписки игри. Тој, исто така, освоил четири златни медали на Светското првенство во биатлон 2005 година во Хохфилцен, Австрија и на Светското првенство во биатлон 2009 година во Пјонгчанг, Јужна Кореја. Со победите на Бјорндален во Светскиот куп во биатлон и победата во крос-кантри тој има само две победи помалку од рекордот на Гунда Ниман-Штирнеман од 98 победи во Светскиот куп.

На Зимските олимписки игри 2006 во Торино, Бјорндален освоил три медали (две сребрени и една бронза).  На Зимските олимписки игри во Ванкувер 2010 година, Бјорндален станал најуспешниот биатлонец во историјата на Зимските олимписки игри откако го надминал претходниот свој рекорд од девет олимписки медали, кој го делел задно со Уши Дисл од Германија. Со победата во рилеј станал олимпиец со најмногу освоени медали на зимските олимписки игри на сите времиња и дотогаш само двајца спортисти имале освоено вкупно 11 медали на Зимските олимписки игри. Со својот златен медал во 10&nbsp;км спринт на Зимските олимписки игри во Сочи 2014 година, тој се израмни со норвежанецот Бјорн Дели за накмногу освоени медали на Зимските олимписки игри (вкупно 12)  а по освојувањето на своето второ злато на Игрите како дел од норвешкиот тим за мешана штафета го надминал Дели.
[лево|мини| Бјорндален во [Контиолахти, Финска, 12 февруари 2012 година, каде што победил во пурсуит]]
Бјорндален има освоено осум олимписки златни медали, четири сребрени и една бронза. Тој исто така има освоено 20 златни медали на Светското првенство, 14 сребрени и 11 бронзени и го држи рекордот за најмногу победи (95) на Светскиот куп во биатлон и 1 победа на Светскиот куп во скијачко трчање. Тој, го дели првото место на вечната ранг-листа на Светскиот куп за рекордните тринаесет последователни учества во сезоните помеѓу сезоните 1996-97 и 2008-09.

Во јануари 2018 година, Арне Ботнан, спортскиот директор на норвешкиот биатлон, објавил дека Бјорндален нема да биде избран за Зимските олимписки игри 2018 година, откако не успеал да ја постигне квалификациската норма за пласман. Сепак, тој отпатувал на Игрите откако бил акредитиран како дел од белоруската олимписка делегација како тренер, за да ја поддржи Дарја Домрачева. На 3 април 2018 Бјорндален го објавил своето повлекување од натпреварувањето.

## Резултати во биатлон
мини|Бјорндален во Трондхајм, март 2009 година
Сите резултати се преземени од Меѓународниот сојуз во биатлон .

### Олимписки зимски игри
*13 медали (8 златни, 4 сребрени, 1 бронза)*

: **Pursuit првпат беше додаден во 2002 година, масовниот почеток во 2006 година и мешаното реле во 2014 година.*

### Светски првенства
*45 медали (20 златни, 14 сребрени, 11 бронзени)*

: **Тимот беше отстранет како настан во 1998 година, а потера беше додаден во 1997 година со масовен почеток додаден во 1999 година и мешаната штафета во 2005 година.*

### Вкупен рекорд

### Светски куп

#### Победи по година

## Пукање
Бјорндален е солиден стрелец, но не е меѓу првите дваесет стрелци. Бјорндален сезоната 2005-2006 ја завршил со процент од 84% погодоци, погодувајќи 292 од 345 обиди, што го ставило на 36-та позиција по прецизност на шутот. Неговиот стрелачки процент и со лежење и со стоење бил речиси идентичен, 146/172 во лежечка и 146/173 во стоечка позиција.

### Статистика за пукањето
Статистиката е добиена од Меѓународниот сојуз за биатлон. 

## Поврзано

* Список на повеќекратни медалисти на Зимските олимписки игри

## Наводи

Категорија:Членови на Меѓународниот олимписки комитет
Категорија:Олимписки бронзени медалисти за Норвешка
Категорија:Освојувачи на медали на Зимските олимписки игри 2014
Категорија:Освојувачи на медали на Зимските олимписки игри 2010
Категорија:Освојувачи на медали на Зимските олимписки игри 2006
Категорија:Живи луѓе
Категорија:Родени во 1974 година
Категорија:Освојувачи на медали на Светското првенство во биатлон
Категорија:Освојувачи на златен медал на Олимписки игри за Норвешка
Категорија:Освојувачи на сребрен медал на Олимписки игри за Норвешка
Категорија:Освојувачи на медали на Олимписки игри во биатлон
Категорија:Освојувачи на медали на Зимските олимписки игри 2002
Категорија:Освојувачи на медали на Зимските олимписки игри 1998
Категорија:Олимписки биатлонци од Норвешка
Категорија:Биатлонци на Зимските олимписки игри 2010
Категорија:Биатлонци на Зимските олимписки игри 2006
Категорија:Биатлонци на Зимските олимписки игри 2002
Категорија:Биатлонци на Зимските олимписки игри 1998
Категорија:Биатлонци на Зимските олимписки игри 1994
Категорија:Норвешки биатлонци